Den aller første utgaven av konkurransen ble arrangert 2. februar 1964. Dette var også første gang Portugal deltok i Eurovision Song Contest. Frem til 1974 var Portugal et autoritært regime under ledelse av landets diktatoriske statsminister António de Oliveira Salazar, og konkurransen ble dermed en viktig scene for landets politiske motstandere. Flere venstreradikale låtskrivere og sangere prøvde å smyge inn politiske budskap i tekstene, tidvis med suksess. Vinneren fra 1974, «E depois do adeus», var delaktig i Nellikrevolusjonen som endte det portugisiske diktaturet og banet vei for demokrati i landet.